12.5.2023
MT
Il-Ġurnal Uffiċjali tal-Unjoni Ewropea
L 127/55
(367) Kumpanija tista’ titlob l-applikazzjoni ta’ dawn ir-rati tad-dazju anti-dumping individwali jekk hija sussegwentement tbiddel l-isem tal-entità tagħha.
It-talba trid tiġi indirizzata lill-Kummissjoni (104).
It-talba jrid ikun fiha l-informazzjoni rilevanti kollha li turi li l-bidla ma taffettwax id-dritt tal-kumpanija li tibbenefika mir-rata tad-dazju li tapplika għaliha.
Jekk il-bidla fl-isem tal-kumpanija ma taffettwax id-dritt tagħha li tibbenefika mir-rata tad-dazju li tapplika għaliha, jiġi ppubblikat regolament dwar il-bidla tal-isem f’Il-Ġurnal Uffiċjali tal-Unjoni Ewropea.
(368) Jenħtieġ li esportaturi jew produtturi li ma esportawx il-prodott ikkonċernat lejn l-Unjoni matul il-perjodu użat biex jiġi stabbilit il-livell tad-dazju li huwa applikabbli bħalissa għall-esportazzjonijiet tagħhom ikunu jistgħu jitolbu lillKummissjoni sabiex ikunu soġġetti għar-rata tad-dazju anti-dumping għall-kumpaniji li kkooperaw mhux inklużi fil-kampjun.
Jenħtieġ li l-Kummissjoni tilqa’ talba bħal din dment li jiġu ssodisfati tliet kundizzjonijiet.
Il-produttur esportatur il-ġdid ikollu juri li: (i) ma esportax il-prodott ikkonċernat lejn l-Unjoni matul il-perjodu li ntuża biex jiġi stabbilit il-livell tad-dazju applikabbli għall-esportazzjonijiet tiegħu; (ii) ma huwiex relatat ma’ kumpanija li għamlet dan u li għalhekk hija soġġetta għad-dazji anti-dumping; u (iii) esporta l-prodott ikkonċernat wara dan jew daħal f’obbligu kuntrattwali irrevokabbli sabiex jagħmel dan fi kwantitajiet sostanzjali.
(369) L-importazzjonijiet minn Zhejiang Hailide New Material Co. Ltd. huma soġġetti għal investigazzjoni separata u d-dazji jistgħu jiġu imposti f’regolament separat.
(370) Il-partijiet interessati kollha ġew informati bil-fatti u bil-kunsiderazzjonijiet essenzjali li fuq il-bażi tagħhom kien maħsub li jiġi rrakkomandat li jinżammu l-miżuri eżistenti u li jiġu imposti dazji anti-dumping definittivi fuq l-importazzjonijiet tal-HTYP miċ-Ċina.
Huma ngħataw ukoll perjodu sabiex jippreżentaw osservazzjonijiet wara d-divulgazzjoni.
Il-kummenti sottomessi mill-partijiet interessati ġew ikkunsidrati sewwa u, meta kien xieraq, is-sejbiet ġew immodifikati kif xieraq.
(371) Fid-dawl tal-Artikolu 109 tar-Regolament (UE, Euratom) 2018/1046 tal-Parlament Ewropew u tal-Kunsill (105), meta jkollu jiġi rrimborżat ammont wara sentenza tal-Qorti tal-Ġustizzja tal-Unjoni Ewropea, l-imgħax li jenħtieġ li jitħallas jenħtieġ li jkun ir-rata applikata mill-Bank Ċentrali Ewropew għall-operazzjonijiet ta’ rifinanzjament talkapital tiegħu, kif ippubblikata fis-serje C ta’ Il-Ġurnal Uffiċjali tal-Unjoni Ewropea fl-ewwel jum kalendarju ta’ kull xahar.
(372) Il-Kumitat stabbilit bl-Artikolu 15(1) tar-Regolament (UE) 2016/1036 ma tax opinjoni dwar il-miżuri previsti f’dan ir-Regolament.
ADOTTAT DAN IR-REGOLAMENT:
Artikolu 1
1.
Dazju definittiv anti-dumping qiegħed jiġi impost fuq l-importazzjonijiet tal-ħjut tal-poliesteri li ma jitqegħidx għallbejgħ bl-imnut, inkluż il-monofilament ta’ anqas minn 67 deċiteks, (eskluż il-ħajt tal-ħjata u ħjut multipli (mitnijin) jew immaljati b’kisra “Z”, maħsubin għall-produzzjoni ta’ ħajt tal-ħjata, lesti sabiex jingħataw il-kulur u sabiex jirċievu trattament tat-tlestija, imseffħin b’mod laxk fuq tubu mtaqqab tal-plastik), li bħalissa jaqgħu taħt il-kodiċi NM 5402 20 00 (il-kodiċi TARIC 5402 20 00 10) u li joriġinaw mir-Repubblika tal-Poplu taċ-Ċina.
(104) Il-Kummissjoni Ewropea, id-Direttorat Ġenerali għall-Kummerċ, id-Direttorat G, Rue de la Loi 170, 1040 Brussell, Il-Belġju.
(105) Ir-Regolament (UE, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (ĠU L 193, 30.7.2018, p. 1).